cy en cy cy cy su de cy kw es cy cy de cy cy cy cy cy cy cy cy cy cy de cy cy cy cy cy cy es es cy cy en cy cy cy cy cy cy ca cy cy cy cy cy cy cy et cy fy en cy cy cy en cy cy en cy cy et cy cy en en en en en en en en en en de cy cy en en en en en en en en en en
Adroddiadau Ansawdd Blynyddol – Wise Wales
Partneriaeth ar gyfer AU yng Nghymru
Pecyn Canllawiau i Bartneriaeth AU
Myfyrwyr heb eu cyrraedd eto
ABM yw dogfen (neu efallai hyd yn oed fideo, gan ddibynnu ar eich hoff gyfrwng!) y gellir ei defnyddio fel pwynt cyfeirio er mwyn:
Creu deialog rhwng undeb y myfyrwyr a’r sefydliad o amgylch materion sy’n effeithio ar brofiad myfyrwyr, boed cadarnhaol neu negyddol (arf gwerthfawr iawn pan ddaw’n amser am Adolygiad Addysg Uwch yr ASA)
Hyrwyddo’r system gynrychioli cyrsiau sydd mewn lle
Cyfathrebu adborth i fyfyrwyr ar y materion sy’n effeithio arnynt hwy, yn ogystal â hyrwyddo cyfranogiad, ymgysylltiad a gweithio mewn partneriaeth
Trosglwyddo gwybodaeth ynglŷn â’r themâu perthnasol i brofiad myfyrwyr sy’n amlygu eu hunain dro ar ôl tro i dîm swyddogion y flwyddyn nesaf.
Mae Undebau Myfyrwyr yn newid ac yn datblygu’n flynyddol, wrth i bob blwyddyn academaidd newydd weld grŵp newydd o swyddogion sabothol a chohort newydd o gynrychiolwyr cwrs; cymysgedd newydd sbon o bersonoliaethau, syniadau a chreadigrwydd. Gall hyn, fodd bynnag, fod yn heriol am dri rheswm:
Gall prosesau Prifysgol fod yn gymhleth i’w llywio a gall gymryd amser i ganfod pa lwybr i’w gymryd wrth fynd i’r afael â mater penodol
Mae casglu data am brofiad myfyrwyr yn tueddu i ddigwydd unwaith y flwyddyn yn unig; tuag at ddiwedd y tymor
Unwaith y canfyddir materion, gall eu datrys fod yn broses hir – weithiau’n hirach na blwyddyn academaidd – o ganlyniad i natur prosesau gweinyddiaeth rhai prifysgolion
Gall hyn arwain at – ac yn aml mae wedi arwain at – ailadrodd rhai materion flwyddyn ar ôl blwyddyn o ganlyniad i ddiffyg parhad o un swyddog i’r nesaf, neu drafferth darganfod tystiolaeth cymhellol yn gynnar yn y flwyddyn. Profwyd hefyd ei fod yn broblemus mewn cyfnod o adolygu ffurfiol (h.y. beth oedd yr Adolygiad Sefydliadol a’r hyn y bydd yr Adolygiad Addysg Uwch yn fuan) pan ddisgwylir i fyfyrwyr gynhyrchu Cyflwyniad Ysgrifenedig, sy’n adolygu profiad myfyrwyr dros y chwe blynedd diwethaf!
Diben yr wybodaeth a’r arweiniad sydd ar gael fan yma yw eich cynorthwyo chi wrth gasglu tystiolaeth yn flynyddol er mwyn cynorthwyo eich gwaith ymgyrchu ac i ddarparu gwybodaeth hirdymor hanfodol ar gyfer tîm y flwyddyn nesaf fel y gallant ei ddatblygu ymhellach. Gallant naill ai barhau lle’r oeddech wedi gadael neu gymharu sefyllfaoedd er mwyn gweld yr hyn sydd wedi ei wella a lle mae angen gwaith pellach. Dylai hyn eich darparu chi hefyd ag arf pwerus i fynd at eich sefydliad ar fater sy’n codi drwy eich darparu chi â data hydredol – ciplun o brofiad myfyrwyr, flwyddyn ar ôl blwyddyn – sy’n ein galluogi i ganfod tueddiadau penodol.
Mae ymgysylltiad myfyrwyr yn mynd trwy newid diwylliannol yng Nghymru. Rydym nawr yn ymdrechu i roi grym i fyfyrwyr i gael arbenigedd eu hun a bod yn bartneriaid â’u sefydliad, fel y gallant ddylanwadu ar ddysgu ac addysgu’n gyfartal, yn ogystal â’u profiad yn y brifysgol. Mae AMB yn arf sy’n seiliedig ar dystiolaeth a ddefnyddir er mwyn dechrau deialog rhwng myfyrwyr a’u prifysgolion, a’u galluogi i ddiffinio’r arferion gorau a datblygu datrysiadau i faterion ar y cyd.
Sut beth ddylai ABM fod?
Nid oes rhaid i ABM fod yn ddogfen hir. Mae’n ddefnyddiol i’ch undeb myfyrwyr fynd ati i gynhyrchu un bob blwyddyn er mwyn creu trosolwg o brofiad myfyrwyr yn eich sefydliad, ar sail data mesurol megis canlyniadau’r Arolwg Cenedlaethol o Fyfyrwyr ac arolygol mewnol, yn ogystal â data ansoddol, megis adborth gan gynrychiolwyr cyrsiau a gan fyfyrwyr. Dylech ddefnyddio’r mathau hyn o adborth i ffurfio amlinelliad cyffredinol o brofiad myfyrwyr yn eich sefydliad. Dylai’r ddogfen adolygu enghreifftiau o ymarfer da yn ogystal â chyfleoedd ar gyfer gwelliant
Gallwch ei haddasu i gwrdd â’ch gofynion. Gan ddibynnu ar yr adnoddau sydd ar gael i chi, gallwch benderfynu rhoi sylw penodol i wahanol bwnc bob blwyddyn, gan symud o un i’r llall er mwyn ymdrin â phob agwedd o brofiad myfyrwyr. Mae angen iddi fod yn ddogfen agored y gallwch ychwanegu ati wrth i’r flwyddyn fynd yn ei blaen, yn hytrach nag un y byddwch yn ei ‘sgrifennu, ei gosod ar silff ac yn anghofio amdani ar ôl ychydig wythnosau.
Mae hwn yn gyfle gwych i gyfathrebu sut rydych chi, a’ch myfyrwyr, yn teimlo bod y sefydliad yn perfformio mewn meysydd allweddol neu ar fater penodol. Yn gyffredinol, mae agor deialog gyda’ch sefydliad yn fan cychwyn da, ac mae’n rhywbeth y gall y rheiny sy’n llunio penderfyniadau uniaethu ag e pan ddaw’n amser gweithredu. Ynghyd â hynny, bydd cynhyrchu dogfen o’r fath yn atgyfnerthu eich dadleuon mewn sefyllfaoedd pan fyddwch yn gofyn i’r sefydliad greu newid mewn maes arbennig.
Mecanwaith adolygu a ffynhonnell adborth –
Ar ddiwedd y flwyddyn academaidd byddai’r ABM yn cynnwys tabl byr yn adolygu:
Y materion hynny a nodwyd
At bwy aethoch chi â’r wybodaeth hon?
Pa weithredu sydd wedi digwydd?
Beth oedd y canlyniad ac oedd hynny’n foddhaol?
Pa weithredu pellach all fod ei angen?
A hysbyswyd myfyrwyr ynglŷn â’r canlyniad?
Adnoddau y gellir eu Lawrlwytho:
"Build engagement structures around your less angaged groups, because those who are elready engaged won't be excluded." Great advice from Simon Varwell, @sparqs_scotland #QM18
About 2 months ago from Wise Wales's Twitter via Twitter for Android
Snakes and ladders board game with @SalfordUni @salfordsu to discuss the positive ways to develop an effective union-university partnership and the challenges that need to be overcome #QM18 pic.twitter.com/4kWm…
About 2 months ago from Wise Wales's Twitter via Twitter for iPhone
We're in Manchester for #QM18 with @QAAtweets @TSEPartnership @sparqs_scotland and we're delighted by the programme entertainment and the fact that we're featured in the quality crossword! pic.twitter.com/PHbj…
About 2 months ago from Wise Wales's Twitter via Twitter for iPhone
Mae Wise Cymru yn chwilio am Gadeirydd newydd i’w bwyllgor llywio…
I fod Cynrychiolwr Cwrs
© Wise Wales 2018
Powered by WordPress • Themify WordPress Themes
"Build engagement structures around your less angaged groups, because those who are elready engaged won't be excluded." Great advice from Simon Varwell, @sparqs_scotland #QM18
About 2 months ago from Wise Wales's Twitter via Twitter for Android
Snakes and ladders board game with @SalfordUni @salfordsu to discuss the positive ways to develop an effective union-university partnership and the challenges that need to be overcome #QM18 pic.twitter.com/4kWm…
About 2 months ago from Wise Wales's Twitter via Twitter for iPhone
We're in Manchester for #QM18 with @QAAtweets @TSEPartnership @sparqs_scotland and we're delighted by the programme entertainment and the fact that we're featured in the quality crossword! pic.twitter.com/PHbj…
About 2 months ago from Wise Wales's Twitter via Twitter for iPhone